1966માં ઓર્લેન્ડો ખાતે ‘ડિઝની વર્લ્ડ' નામનો પ્રોજેક્ટ શરૂ કરવાની વિચારણા ચાલી રહી હતી અને એ જ વર્ષે વોલ્ટ ડિઝનીનું અવસાન થયું. રોયે તેના ભાઈના આ પ્રોજેક્ટને ખુદ ફાઈનાન્સ કર્યો, તેમણે પોતાના ભાઈની નજરે જોઈને એ પ્રોજેક્ટનું બાંધકામ કરાવ્યું અને તેને ‘વોલ્ટ ડિઝની વર્લ્ડ' નામ આપ્યું. 1971માં રોયનું અવસાન થયું ત્યારે ડિઝની સ્ટુડિયોની આવક 176 મિલિયન ડોલરની હતી! 2016માં ડિઝની સ્ટુડિયોની આવક 55.632 બિલિયન ડોલર છે અને ડિઝનીના કાર્ટૂન્સ જોઈને દુનિયાભરના બાળકોને મળતા આનંદનો તો સરવાળો માંડી જ ના શકાય! જે લાલ રંગનું સ્ટીમ એન્જિન બાળકોને ડિઝનીલેન્ડમાં જાદુઈ સફર પર લઈ જાય છે તેનું નામ વોલ્ટના મોટા ભાઈ રોય પરથી રાખવામાં આવ્યું છે.